Úradný vestník 226 E , 15/09/2005 S. 0344 - 0346



P6_TA(2004)0108 Ochrana hlbokomorských koralových útesov v Atlantickom oceáne * Legislatívne uznesenie Európskeho parlamentu o návrhu nariadenia Rady, ktorým sa mení a dopĺňa nariadenie (ES) č. 850/98, a ktoré sa týka ochrany hlbokomorských koralových útesov pred účinkami rybolovu vykonávaného vlečnými sieťami v určitých oblastiach Atlantického oceánu (KOM(2004)0058 — C5-0074/2004 — 2004/0020(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2004)0058) [1], - so zreteľom na článok 37 Zmluvy o ES, v súlade s ktorým Rada konzultovala s Parlamentom (C5-0074/2004), - so zreteľom na článok 51 rokovacieho poriadku, - so zreteľom na správu Výboru pre rybné hospodárstvo a stanovisko Výboru pre životné prostredie, verejné zdravie a bezpečnosť potravín (A6-0037/2004), 1. schvaľuje zmenené a doplnené znenie návrhu Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, ak má v úmysle odchýliť sa od ním schváleného textu; 4. žiada Radu o opätovnú konzultáciu, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 ODÔVODNENIE 1a (nové) | 1(a) Článok 2 nariadenia (ES) č. 2371/2002 tiež ustanovuje, že zásady dobrej správy, ktorými by sa mala riadiť spoločná politika v oblasti rybného hospodárstva, zahŕňajú rozhodovací proces vychádzajúci z kvalifikovaných vedeckých odporúčaní a širokej zainteresovanosti hlavných účastníkov vo všetkých štádiách politiky. To znamená, že s regionálnymi poradnými radami sa konzultuje o riadení rybolovu v tých oblastiach, v ktorých sa navrhujú opatrenia Spoločenstva na riešenie otázok ochrany a riadenia. | Pozmeňujúci a doplňujúci návrh 2 ODÔVODNENIE 3a (nové) | (3a) Ochrana týchto oblastí pred negatívnym vplyvom rybolovu je úplne v súlade s článkami 5 a 6 Dohody OSN z roku 1995 o stavoch zásob rýb a aj sa podľa nich vyžaduje, a to predovšetkým podľa ustanovení požadujúcich uplatňovanie preventívneho prístupu a ochrany biologickej diverzity v morskom prostredí. | Pozmeňujúci a doplňujúci návrh 3 ODÔVODNENIE 4 (4) Vedecké štúdie dokazujú, že regenerácia týchto biotopov zo škôd spôsobených používaním vlečných sietí ťahaných po morskom dne je buď nemožná, alebo veľmi zložitá a pomalá. Je preto žiaduce zakázať používanie vlečných sietí ťahaných po morskom dne a podobného náradia v oblastiach, kde sú tieto biotopy zatiaľ zachované v dobrom stave. | (4) Vedecké štúdie dokazujú, že regenerácia týchto biotopov zo škôd spôsobených používaním vlečných sietí ťahaných po morskom dne je buď nemožná, alebo veľmi zložitá a pomalá. Je preto žiaduce zakázať používanie rybárskeho náradia, ktoré môže spôsobiť vážne škody na koralových útesoch v oblastiach, kde sú tieto biotopy zatiaľ zachované v dobrom stave. | Pozmeňujúci a doplňujúci návrh 7 ČLÁNOK 1Článok 30 odsek 4, úvodná časť (nariadenie (ES) č. 850/98) 4. Plavidlá majú zakázané používať akékoľvek vlečné siete ťahané po morskom dne alebo siete ťahané podobným spôsobom, ktoré sa dotýkajú morského dna v oblastiach, ktoré sú ohraničené líniou spájajúcou tieto súradnice: | 4. Používanie rybárskeho náradia, ktoré môže pravdepodobne spôsobiť poškodenie koralových útesov a ich biotopov, najmä používanie vlečnej siete ťahanej po morskom dne, žiabrových sietí ťahaných po morskom dne alebo sietí ťahaných podobným spôsobom, ktoré sa dotýkajú morského dna, sa zakazuje v oblastiach, ktoré sú ohraničené líniou spájajúcou tieto súradnice: | Pozmeňujúci a doplňujúci návrh 4 ČLÁNOK 1Článok 30 odsek 4a (nový) (nariadenie (ES) č. 850/98) | 4a. Vykonávanie odseku 4 má byť prekonzultované s regionálnymi poradnými radami. | Pozmeňujúci a doplňujúci návrh 5 ČLÁNOK 1Článok 30, odsek 4b (nový) (nariadenie Rady (ES) č. 850/98) | 4b. Zákaz stanovený v odseku 4 a definícia súradníc uvedených v pododsekoch a) a b) odseku 4 budú zrevidované na základe nových dostupných vedeckých informácií dva roky po nadobudnutí účinnosti. | Pozmeňujúci a doplňujúci návrh 8 ČLÁNOK 1Článok 30 odsek 4c (nový) (smernica (ES) č. 850/98 | 4c. Do 31. decembra 2005 predloží Komisia Európskemu parlamentu a Rade správu, o stave zachovania ďalších oblastí rovnako citlivého hlbokovodného biotopu vodstva EÚ. Na základe tejto správy Rada rozhodne o potrebných dodatkoch k zoznamu, ktorý je uvedený v odseku 4. | [1] Zatiaľ neuverejnený v úradnom vestníku. [2] Ú. v. ES L 189, 3.7.1998, s. 17. --------------------------------------------------